544 



édification a toutes gens de bon vouloir. Voila, Messieurs et très 

 bons frères, quant au bien et proufit que peult venir, si vous avez 

 le personnage dessus dict. 



« Touchant la manière de le retirer de la ou il est , ie ne 

 doubte pointdeluy qu'il ne vienne volontiers, s'il luyest possible : 

 mais ie crains fort une chose , c'est qu'on luy face enipesche- 

 ment de par la ville, a cause qu'il est fort aymé et en grosse 

 réputation par de la. Mais touleffois, si vous concluez ensemble 

 de l'envoyer quérir , vous estes assez discretz pour adviser les 

 moyens de le faire venir, et puis en ayant faict votre debvoir, 

 i'espere que le Seigneur Dieu qui vous conduict et qui gouverne 

 voz affaires, vous acconduyra aussi son serviteur en bonne pros- 

 périté : pourveu que ce soit son bon vouloir de s'en servir en 

 vostre ville. Car le tout gist en sa disposition et providence, par 

 quoy ie luy recommande l'affaire au nom de son filz nostre Sei- 

 gneur Jésus Christ. 



a Au surplus plaise vous savoir que l'en ai traiclé et conféré 

 avec nostre bon frère, celuy qui vous porte en ses entrailles, 

 lequel est bien de cest advis que vous n'espargnez l'ien pour 

 avoir ung tel homme et si grandement nécessaire a vostre église. 

 Car comme il dit, vous ne sauriez faire chose plus saincte ne de 

 plus grande édification pour le temps a venir que de commen- 

 cer par ce moyen, c'est a savoir de procurer que voz enfans 

 soyent bien instruiclz en la crainte de nostre Seigneur et en toutes 

 sciences par lesquelles on peult servir a la gloire d'iceluy, et 

 pour édifier le prochain. Mes Seigneurs et frères bien aymez, 

 congnoissant vostre bon vouloir et sagesse , ie ne vous en escri- 

 ray plus amplement, tant seulement ie vous laisseray a penser 

 ce petit mot : si vous travaillez tant a fortifier vostre ville (la- 

 quelle chose est fort bonne et louable) quel bien ferez vous si 

 vous faictes que les pierres vives soient mises et assemblées en 

 l'édifice de l'Eglise de Jésus? 



« Il vous plaira, Messieurs, excuser la hardiesse qui i'ay prinse 



